7. b-razred

PETI TEDEN (14. 4. =>)

Zaključili smo z domoljubnimi pesmimi. Martina Krpana smo že obravnavali. Ostaja nam torej še zadnje besedilo v poglavju Slovenskega naroda sin.

**TOREK, SREDA**

Preberi in reši še zadnje besedilo z domoljubno temo **Dobro jutro** (Prežihov Voranc).

Kakšno življenje je imel Voranc? Kje je živel? V kakšnih časih je živel? Kako je bilo s šolanjem v času vojne? Kateri jezik so govorili (doma, v šoli)? Kako pa so pozdravljali mimoidoče na poti: po slovensko ali nemško?

Na <https://odkrito.svet24.si/clanek/zabava/70-let-od-smrti-prezihovega-voranca-764664> in <https://novice.svet24.si/clanek/zanimivosti/55c859551131f/v-sporu-s-titom> si preberi, kdo je bil Prežihov Voranc. Na <https://www.youtube.com/watch?v=d7aO_XxZ9co> si poglej, kaj so S/solzice.

V zvezek si naredi miselni vzorec, v katerega vpiši podatke, ki so tebi zanimivi. Vsaj šest zanimivih podatkov. Lahko narediš v obliki alinej. Miselni vzorec/alineje mi pošlji na mejl.

Preberi odlomek iz zbirke črtic Solzice Dobro jutro in reši naloge od 2 do 15.

**ČETRTEK (2 uri)**

Nadaljuj z reševanjem nalog od 2 do 15, če še nisi končal.

Zapis v zvezek

PREŽIHOV VORANC (1893–1950) je slovenski koroški pisatelj (Kotlje). Ni smel obiskovati gimnazije, zato se je zaposlil v jeklarni na Ravnah. Bil je politično aktiven, zato je nekaj časa živel tudi v Moskvi, Dunaju in v Parizu. Bil je tudi zaprt. V zadnjih letih svojega življenja se je posvetil pisateljevanju. Njegova najbolj znana dela: zbirka črtic Solzice ter daljša pripovedna dela Samorastniki, Boj na požiralniku, Doberdob).

Črtica je kratka avtobiografska pripoved, v kateri nastopa malo število oseb.

Vorančeva črtica Dobro jutro je dvodelna, njena tematika je domovinska. Sporoča nam, da ne smemo nikoli zatajiti lastnih korenin, ampak moramo biti nanje ponosni.

Napiši pismo učitelju, kot da si Vorančev oče; 16. naloga na strani 154.

**Svoje pismo fotografiraj in mi ga pošlji na mejl.**

**Pazi na obliko pisma (8 sestavin; podatke, ki jih nimaš, si izmisli (naslova sporočevalca in naslovnika lahko izpustiš); upoštevaj pa, kje in kdaj je Voranc hodil v šolo).**

**Pošlji mi tudi fotografijo strani 153.**